Bright Osayi-Samuel

Bright Osayi-Samuel (sündinud 31. detsembril 1997 Okijas) on Nigeeria jalgpallur, kes mängib paremkaitsja või ääremängijana Türgi kõrgliigaklubis Fenerbahçe ja Nigeeria jalgpallikoondises.

Ta sündis Nigeerias, kuid lapsepõlves kolis ta perekonnaga Hispaaniasse ja 10-aastaselt Inglismaale Londoni.

Jalgpallurikarjääri alustas Osayi-Samuel Inglismaa klubis Blackpool. Klubi põhimeeskonnas debüteeris ta Inglismaa esiliigas 2015. aasta märtsis. Aastatel 2017–2021 mängis ta Inglismaa esiliigaklubis Queens Park Rangers.

2021. aasta jaanuaris sõlmis ta lepingu Fenerbahçega. Türgi kõrgliigas lõi ta esimese värava 8. märtsil 2021 mängus Konyaspori vastu. 2023. aastal võitis ta Fenerbahçega Türgi karikavõistlused.

Nigeeria jalgpallikoondisse kutsuti Osayi-Samuel esmakordselt 2022. aasta novembris. Koondisedebüüdi tegi ta sama aasta 17. novembril sõprusmängus Portugali vastu.https://www.transfermarkt.com/bright-osayi-samuel/nationalmannschaft/spieler/358948 (vaadatud 24.12.2023)

 Viited 

Kategooria:Nigeeria jalgpallurid
Kategooria:Blackpool FC mängijad
Kategooria:Queens Park Rangers FC mängijad
Kategooria:Fenerbahçe SK jalgpallurid
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Süper Ligi mängijad
Kategooria:Sündinud 1997